**Előterjesztés**

**Hévíz Város Önkormányzatának Képviselő-testülete**

**2022. február 11-ei rendkívüli nyilvános ülésére**

**Tárgy:** A Hévízi Turisztikai Nonprofit Kft. 2022. évi üzleti tervéről mandátum kialakítása

**Az előterjesztő:** Papp Gábor polgármester

**Készítette:**  Pálffy Tamásügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaság várhatóan 2022. februárban tartja taggyűlését, ahol Hévízi Turisztikai Nonprofit Kft. 2022. évi üzleti tervének elfogadása tárgyalásra kerül.

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani.

A Hévízi Turisztikai Nonprofit Kft 2022. évi üzleti tervében 2021. évhez hasonlóan 175.900 ezer forintban határozza meg kiadási költségeit, melyből 75.000 ezer forint marketing tevékenységgel kapcsolatos kiadás, részletes megbontását az üzleti terv tartalmazza, hogy milyen célokra és hová kerül kifizetésre. A társaság működési és karbantartási költségeire 55.200 ezer forinttal számol, ebből a legnagyobb összeget, 38.000 ezer forintot a bérköltség és járulékai képeznek hét fő alkalmazott után. Az egyéb személyi költségeknél 4.000 ezer forinttal terveztek, míg a könyvviteli és könyvvizsgálati kiadások 2.700 forintos éves kiadása várható. Kisebb összegű kifizetést jelentenek, a telefon, internet, irodabérlet, postaköltség és anyagköltségek. Részletesen az üzleti tervben került bemutatásra.

A társaság bevételként tervezett összege 175.900 ezer forint, melyből a legnagyobb összeget Hévíz Város Önkormányzat 109.200 ezer forintos támogatása képviselne, azonban Hévíz Város költségvetésében erre 55.000 ezer Ft-ot tud biztosítani, a költségvetési előterjesztésben leírtak alapján. A szolgáltatók imázs kampány formájában várhatóan 20.000 ezer forinttal járulnak hozzá a bevételekhez. Kiszámlázott vállalkozói bevétel 21.700 ezer forint, amely azonban nagyban függ a megvalósított rendezvények sikerétől.

Az üzleti terv részletesen tájékoztatást ad az ellátandó feladatokról, azok kiadásairól, egyéb bevételi lehetőségekről.

Az előterjesztés 1. számú mellékletét képező üzleti terv elfogadását javasoljuk. a Képviselő-testületnek, azzal a módosítással, hogy Hévíz Város Önkormányzat, 55.000 ezer Ft támogatással tud hozzájárulni a bevételekhez.

A döntés egyszerű szótöbbséget igényel.

**2.**

**HATÁROZATI JAVASLAT**

Hévíz Város Önkormányzat Képviselő-testülete mandátumot biztosít a polgármester részére a Hévízi Turisztikai Nonprofit Kft. 2022. évi taggyűlésére, amelynek alapján szavazzon igennel arra, hogy a taggyűlés az alábbi napirendet tárgyalja és napirendek szavazása során következő szavazatokat adja le:

A Képviselő-testület javasolja és igennel szavaz a Hévízi Turisztikai Nonprofit Kft. 2022. évi üzleti tervének elfogadására azzal a módosítással, hogy Hévíz Város Önkormányzat támogatása 2022. évben 55.000 ezer Ft.

Felelős: Papp Gábor polgármester

Határidő: 2022. március 31.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pállfy Tamás | ügyvezető igazgató |  |  |
|  |  |  |  |