cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/162-5 /2022.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2022. február 11-ei rendkyvüli nyilvános ülésére**

**Tárgy:** HÉVÜZ Hévíz Városüzemeltetési Korlátolt Felelősségű Tárasaság 2022. évi üzleti terve, és az ügyvezető prémiumfeltételének elfogadása

**Az előterjesztő:** Papp Gábor polgármester

**Készítette:** Szintén László, közgazdasági osztályvezető

Czurda Gábor ügyvezető

**Megtárgyalta:** Pénzügyi, Turisztikai és Városfejlesztési Bizottság

HÉVÜZ Kft. felügyelő bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete 1/2021. (I. 1.) határozatában döntött a HÉVÜZ Hévíz Városüzemeltetési Kft 2021. január 1-ével történő alapításáról. A társaság alapítása 3.000.000,- forint pénzbeli hozzájárulással történt.

Az üzleti terv a városi várakozási (parkolási), mozi üzemeltetési, rendezvénytechnikai szolgáltatási feladatinak ellátására vonatkozóan készült el.

Kormányzati szabályozás alapján még előreláthatólag július 1-ig nem lehet emelni a parkolási díjak összegét, így a múlt évben elfogadott helyi rendelet szerinti árakkal lehet csak tervezni. Ugyanakkor arra van lehetőség szabályozás módosításra kerüljön.

A személyi ráfordítások az ügyvezető igazgató és három parkolási munkavállaó illetményét tartalmazza 20%-os alapbér emeléssel. A társaság kiadásainak jelentős részét a bérek azok járulékai jelentik, a dologi kiadást 13.837 eFt-ban tervezi. A személyi ráfordításokban van havonta egy tartalék tervezve, melyből a parkolóőrök teljesítménye alapján többletjuttatás adható.

Az anyagi jellegű ráfordításoknál szintén a kiadások legnagyobb része magának a parkoló rendszernek a működtetésére, díjbevételek beszedésére, szabálytalan parkolás pótdíjbeszedésére, rendszerkapcsolatokra kerültek tervezésre.

A társaság parkolási közszolgáltatás ellátásért éves szinten nettó 43.046.624 forintot fog átalánydíj formájában az önkormányzatnak számlázni.

A parkolások üzemeltetésével foglalkozó társaság, illetve a tulajdonosnál jelentkező parkolási kiadás (pl. szoftver és eszköz bérlés stb.) összességében nem lehet több, mint a realizált parkolási díjbevétel.

A parkolási tevékenységből nem képződhet eredmény, mert a nettó kiadásoknak meg kell egyezni a nettó átalánydíj összegével, a keletkezett esetleges többletről a társaság a beszámoló készítésig elszámol.

A mozi és rendezvénytechnikai feladat ellátásra a kft likviditásának biztosítása miatt volt elsődlegesen szüksége a kft-nek bevételi oldalon átalánydíj megállapítására. A mozi előre láthatólag februárban folytatja a vetítéseket, és a tervek szerint önfenntartóvá válik a finanszírozása. A kapott átalányról következő év elején el kell számolnia a kft-nek, és amennyiben eredménye képződik a fenntartó Képviselőtestület dönt a felhasználásáról.

Az éves átalánydíjat nettó 21.246.000,- Ft-ban került megtervezésre, ez tartalmazza három áthelyezett munkavállaló bérét, a törvényi kötelezett 20%-os béremeléssel számolva, továbbá egy fő alkalmazását 2022. február 1-től. Dologi kiadásra 2.851.000,- Ft kerül megfinanszírozásra. A fenti összegek akkor is felmerültek volna, amennyiben a mozi és rendezvénytechnikai kiadások intézményi formában lennének ellátva.

Javasoljuk, a parkoláshoz hasonlóan ennél a két feladatnál is motivációs bérezési rendszer kialakítását, a munkavállaók mellett az ügyvezetőt is bevonva.

Fontos szempont itt is, hogy a többlet bért csakis a megtermelt profitból lehessen kifizetni. A munkavállalóknak az ügyvezető alakítja ki ennek rendszerét és mértékét a javadalmazási szabályzatban, amely a későbbiekben kerül beterjesztésre a Képviselőtestület elé.

Az ügyvezetőnek, a szabályzaton túl a Képviselőtestület előírhat prémium feltételeket, amelyek teljesülés esetén többlet juttatást biztosít.

Ennek megalapozásához tekintsük át az elmúlt három év eredményeit. 2019. -csúcs látogatottsági- évben a mozi elkülönített könyvelés alapján számított tiszta profitja mintegy 4.200.000,- Ft-volt. 2020-ban 28.900.000,-Ft veszteséget könyvelhetett el a mozi, míg 2021-ben a támogatás nélküli eredménye mínusz 3.400.000,-Ft, és ebben az évben csak egy fő munkavállaló lett a mozi feladatra lekönyvelve, a tényleges munkavállalóit létszám tovább rontana az eredményen.

A fenti számok tükrében javasoljuk, hogy a mozi esetében, amennyiben az elkülönített könyvelés alapján, a fenntartó átalány díja nélkül számított tiszta eredmény eléri a nettó 2.000.000 Ft-ot, az ügyvezető egy havi többlet juttatásra váljon jogosulttá.

A 2022. évi beszámolóval egyidejűleg a Képviselőtestület tájékoztatást kap a prémium feltételek teljesítéséről, és a kifizetés ezt követően történhet meg.

A fentiek alapján, a HÉVÜZ Hévíz Városüzemeltetési Kft. 2022. évi üzleti tervét 64.293 ezer forint nettó értékesítési árbevétellel és ezzel megegyező összegű ráfordítással nulla pozitív eredménnyel elfogadja.

Az előterjesztés 1. számú mellékletét képező üzleti terv elfogadását javasoljuk a Képviselő-testületnek

A döntés egyszerű szótöbbséget igényel.

**2.**

**1. Határozati javaslat**

**(A határozat a HÉVÜZ Hévíz Városüzemeltetési Kft. ../2022. (II. 11.) számú alapítói határozatának minősül)**

1. Hévíz Város Önkormányzat Képviselő-testülete, mint alapító a HÉVÜZ Hévíz Városüzemeltetési Korlátolt Felelősségű Társasággal (Cg. 20-09-077393, 8380 Hévíz, Kossuth Lajos utca 5. A.2., adószám: 289997171) 2022. évi üzleti tervét 64.293 ezer forint nettó értékesítési árbevétellel és ezzel megegyező összegű ráfordítással nulla pozitív eredménnyel elfogadja.
2. A Képviselő-testület felkéri a HÉVÜZ Hévíz Városüzemeltetési Kft ügyvezetőjét, hogy a társaság üzleti tervének végrehajtására a szükséges intézkedéseket tegye meg.

Felelős: Czurda Gábor Norbert ügyvezető

Határidő: 2022. december 31.

**2. Határozati javaslat**

**(A határozat a HÉVÜZ Hévíz Városüzemeltetési Kft. ../2022. (II. 11.) számú alapítói határozatának minősül)**

Hévíz Város Önkormányzat Képviselő-testülete HÉVÜZ Hévíz Városüzemeltetési Korlátolt Felelősségű Társasággal (Cg. 20-09-077393, 8380 Hévíz, Kossuth Lajos utca 5. A.2., adószám: 289997171) az ügyvezetője Czurda Gábor Norbert részére 2022. évre a prémium (jutalom) feltételeit a következők szerint határozza meg: amennyiben a Fontana Filmszínház (mozi) vállalkozási tevékenység esetében, az elkülönített könyvelés alapján, az önkormányzat mozit finanszírozó átalány díja nélkül számított adózott eredmény eléri a nettó 2 000 000 forintot, az ügyvezető 2022. február 1-jén esedékes egy havi személyi alapbérének megfelelő összegű jutalmat kaphat, melyről a képviselő-testület a 2022. évi üzleti beszámoló elfogadásával egyidejűleg dönt.

Felelős: Papp Gábor polgármester és

Czurda Gábor Norbert ügyvezető

Határidő: 2023. május 31.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | HÉVÜZ Kft ügyvezető igazgatója |  |  |