**KÖRNYEZETVÉDELMI SZAKÉRTŐI VÉLEMÉNY**

**Balaton-Felvidéki Nemzeti Park Igazgatóság**

**667-7/2021 ügyiratszámú véleményéhez**

**HÉVÍZI HULLADÉKUDVAR TERVEZETT MŰKÖDÉSÉVEL, ÁTVEENDŐ HULLADÉKOK KÖRÉVEL KAPCSOLATBAN**

# 1. Általános információk

A hulladékudvarokban a lakosságnál keletkező szelektíven gyűjthető hulladékok (papír, fém, műanyag, zöldhulladék stb.), a nagyméretű hulladékok (bútor, lom), háztartási készülékek helyezhetők el. A hulladékudvarokban lehetőség van a lakosságnál keletkező „problémás” hulladék (festékes göngyöleg, szárazelem, lejárt szavatosságú gyógyszer, elektronikai hulladék stb.) visszagyűjtésére is.

A hulladékudvar feladata:

A gyűjtőudvar a kommunális hulladék egyes fajtáinak ingyenes és legális lerakata. **Az Üzemeltetési Szabályzatban tételesen meghatározott kommunális hulladékon kívül másfajta hulladék az udvaron nem helyezhető el.**

Az udvar kizárólag olyan természetes személyek céljait szolgálja, akiknek bejegyzett állandó lakhelyük van a mennyiségi kommunális hulladékgyűjtési rendszerbe tartozó régióban, a kommunális hulladék elszállításáért és megsemmisítéséért kirótt illetéket pedig hiánytalanul befizették. **Az udvar nem vesz át vállalkozói tevékenység során keletkezett hulladékot.**

# 2. Jogszabályi háttér

# *246/2014. (IX. 29.) Korm. rendelet az egyes hulladékgazdálkodási létesítmények kialakításának és üzemeltetésének szabályairól* határozza meg a hulladékudvar fogalmát:

**2. §**

**(1) E rendelet alkalmazásában:**

***6. hulladékgyűjtő udvar: az 1. mellékletben meghatározott hulladék átvételére és elszállításig történő tárolására szolgáló, közszolgáltató által üzemeltetett, felügyelettel biztosított telephely;***

# 6. §

# (1) A hulladékgyűjtő udvar létesítésénél a következőket kell figyelembe venni:

# a) a hulladékgazdálkodási közszolgáltatással ellátott lakosság számát, a hulladékgyűjtő udvar és a településen lévő lakóingatlanok közötti közlekedési kapcsolatot és távolságot, valamint a település infrastruktúráját és az infrastruktúra fejlesztésének szükségleteit;

# b) a hulladékbirtokostól átvehető hulladék körét, és a hulladék-összetevők szerinti hulladékmennyiséget;

# c) a hulladékgyűjtő udvar és a hulladékkezelő létesítmények kapcsolatát, a hasznosítási lehetőségeket;

# d) a hulladékgyűjtő udvar működésének környezetre gyakorolt hatásait, különösen a területén képződő csapadékvíz elhelyezésének, elvezetésének lehetőségeit, valamint

# e) a gazdaságossági szempontokat.

# (2) A hulladékgyűjtő udvarhoz vezető és a hulladékgyűjtő udvar területén kialakított közlekedési útvonalat nem veszélyes hulladék átvétele és azt követő tárolása esetén egységes és egybefüggő, veszélyes hulladék esetén egységes, egybefüggő, vízzáró és szilárd útburkolattal kell ellátni. Az útburkolat mellett biztosítani kell a csurgalék- és csapadékvíz elvezetését, valamint szükség szerint az ezek elkülönített tárolására szolgáló rendszert.

# (3) A hulladékgyűjtő udvart az illetéktelenek behatolását megakadályozó módon körül kell keríteni, és zárható kapuval fel kell szerelni.

# (4) A külső és belső tereket a gyűjtésre tervezett hulladék mennyiségével arányos méretben kell kialakítani úgy, hogy azok a gépi mozgató- és szállítóeszközök számára jól megközelíthetők legyenek.

# (5) Ha a hulladékgyűjtő udvarban veszélyes hulladékot tárolnak, a hulladékgyűjtő udvarban a hulladék veszélyességére figyelmeztető táblát kell elhelyezni. A táblán szereplő feliratot, jelzést úgy kell feltüntetni, hogy az mindenki számára jól látható és olvasható legyen.

# (6) Ha a hulladékgyűjtő udvarban veszélyes hulladékot tárolnak, a gyűjtőtér burkolatát (illetve az áruszállítás céljára gyártott fémkonténert) olyan anyagból - folyadékzáró, szükség szerint vegyszerálló felületi védelemmel, illetve kármentővel ellátott aljzattal - kell kialakítani, amely a veszélyes hulladékkal történő esetleges kölcsönhatás esetén bekövetkező kémiai reakcióknak ellenáll.

# 7. § (1) Hulladékgyűjtő udvar csak az 1. mellékletben meghatározott hulladék hulladékbirtokostól történő átvétele és rendszeres elszállításáig történő elkülönített tárolása céljából, gyűjtésre, illetve előkezelésre vonatkozó hulladékgazdálkodási engedéllyel, a közszolgáltató által üzemeltethető.

# (2) A közszolgáltató az átvett hulladékról a természetes személy hulladékbirtokos kérésére átvételi elismervényt ad. Az átvételi elismervényen fel kell tüntetni az átvett hulladék típusát, fajtáját, jellegét, mennyiségét és az átvétel időpontját.

# (3) Gazdálkodó szervezettől a közszolgáltató az 1. mellékletben meghatározott hulladék átvételéért térítést kérhet. A közszolgáltató az átvett hulladékról a gazdálkodó szervezetnek átvételi elismervényt ad.

# (4) A közszolgáltató az 1. mellékletben meghatározott hulladékból adott időszakban legfeljebb a hulladékgazdálkodási engedélyében meghatározott mennyiséget vehet át. Az átvett hulladék elszállításig történő tárolása nem eredményezheti a környezet vagy az emberi egészség és testi épség veszélyeztetését.

# (5) A hulladékgyűjtő udvarban a hulladékot hulladéktípusonként vagy hulladékfajtánként úgy kell elkülönítetten tárolni, hogy az a hulladék további kezelését elősegítse.

# (6) A hulladékgyűjtő udvarban átvett hulladék csak a hulladék fajtájának biztonságos elhelyezésére alkalmas, a hulladék mennyiségétől és minőségétől függő méretű és kialakítású, zárt rendszerű konténerben tárolható. A konténerek kiválasztása során gondoskodni kell arról, hogy azok az elszállításra vagy szállítási eszközbe történő ürítésre alkalmasak legyenek.

# (7) A hulladékgyűjtő udvarban tárolt hulladék fajtáját és típusát a konténeren, illetve a tárolás helyén felállított táblán - megkülönböztető, jól látható, figyelemfelkeltő jelzés, felirat alkalmazásával - egyértelműen és olvashatóan fel kell tüntetni.

# (8) A hulladékgyűjtő udvart úgy kell üzemeltetni, hogy a hulladékgyűjtő udvarban elhelyezett konténerek ne sérüljenek meg. A tárolás során használt konténerek (így különösen az út- és térburkolatok) állapotát az üzemeltetési szabályzat előírásai szerint rendszeresen ellenőrizni, tisztítani és szükség szerint javítani kell. A sérült és a hulladék tárolására alkalmatlan konténereket haladéktalanul cserélni kell.

# (9) A tárolás során a konténerekhez történő szabad és akadálymentes hozzáférést folyamatosan biztosítani kell.

# (10) Az üzemeltetés során a közszolgáltatónak gondoskodnia kell a hulladékgyűjtő udvar őrzéséről és az illetéktelen személyek behatolása elleni védelemről.

# 8. § (1) Veszélyes hulladék hulladékgyűjtő udvarban csak olyan műszaki védelemmel ellátott konténerben (így különösen ütésálló, bélelt vagy kettős falú zárható konténerben) tárolható, amely a hulladék környezetbe történő kijutását és csapadékvízzel történő érintkezését megakadályozza, és megfelel a veszélyes hulladékkal kapcsolatos tevékenységek részletes szabályairól szóló kormányrendeletben foglalt tárolásra vonatkozó követelményeknek.

# (2) Nyílt téri tárolás esetén a veszélyes hulladékot tartalmazó konténert a hulladék fizikai és kémiai tulajdonságainak ellenálló, teherbíró, folyadékzáró és - szükség szerint - kármentővel ellátott aljzaton kell tárolni.

# (3) Az Országos Tűzvédelmi Szabályzat szerint robbanásveszélyes osztályba tartozó, egymással vagy önmagukban reakcióképes, továbbá gyorsan bomló szerves, illetve szervetlen anyagokat tartalmazó veszélyes hulladék a szakhatóság által jóváhagyott mennyiségben és módon tárolható. Azokat a konténereket, amelyek reakcióképes veszélyes hulladékot tartalmaznak, egymástól olyan távolságban kell elhelyezni, hogy felnyitáskor egymással ne léphessenek reakcióba.

# (4) Gyógyszerhulladék hulladékgyűjtő udvarban csak zárt építményben vagy áruszállítás céljára gyártott fémkonténerben elhelyezett, lezárt konténerben tárolható.

# (5) Biohulladék hulladékgyűjtő udvarban a hulladékgazdálkodási közszolgáltatás körébe tartozó hulladékkal kapcsolatos közegészségügyi követelményekről szóló miniszteri rendeletben meghatározott ideig tárolható.

# (6) Hulladékgyűjtő udvarban vegyes hulladék nem tárolható.

# (7) Hulladék az átvétel időpontjától számított 1 éven túl hulladékgyűjtő udvarban nem tárolható.

# 9. § (1) A hulladékgyűjtő udvarban hulladékot hasznosítani vagy ártalmatlanítani nem lehet.

# (2) A hulladékgyűjtő udvarban gyűjtött hulladékkal érintkező és a hulladék szállítására, tárolására szolgáló felületekről származó csurgalék- és csapadékvizet, valamint a tisztítási műveletekből származó szennyezett vizet össze kell gyűjteni, és azt a tárolására szolgáló edényzetbe kell juttatni, továbbá gondoskodni kell a kezeléséről.

# (3) Azt a hulladékgyűjtő udvarban átvett hulladékot, amelyet nem a közszolgáltató kezel, a hulladékgyűjtő udvart üzemeltető közszolgáltató csak az átvett hulladék kezelésére vonatkozó hulladékgazdálkodási engedéllyel rendelkező gazdálkodó szervezetnek adhatja át.

# 10. § (1) A közszolgáltató a hulladékgyűjtő udvarban átvett és tárolt, valamint a hulladékgyűjtő udvarból elszállított hulladékról a telephelyen, naprakész módon üzemnaplót vezet.

# (2) Az üzemnaplót a következő tartalommal kell vezetni:

# a) a hulladékgyűjtő udvarban átvett és onnan elszállított hulladék mennyisége, összetétele (hulladéktípus, -fajta és -jelleg szerint);

# b) a hulladék átvételének és elszállításának időpontja;

# c) a hulladékot a közszolgáltatónak átadó gazdálkodó szervezet neve, címe, székhelye (ha a hulladék átadója gazdálkodó szervezet);

# d) annak adatai, akinek részére a közszolgáltató a hulladékgyűjtő udvarban tárolt hulladékot átadja (ha a hulladékot nem a közszolgáltató kezeli);

# e) az üzemvitellel kapcsolatos rendkívüli események (így különösen betörés, lopás, baleset); valamint

# f) a hatósági ellenőrzések megállapításai és az ezek hatására tett intézkedések.

# (3) \* A közszolgáltató a hulladékgyűjtő udvar részletes működési és ellenőrzési szabályait üzemeltetési szabályzatban rögzíti. A közszolgáltató az üzemeltetési szabályzat 1 példányát a hulladékgazdálkodási engedélyezési eljárás iránti kérelemhez csatolja. A hulladékgyűjtő udvar csak az üzemeltetési szabályzatban foglaltak szerint, a hulladékgazdálkodási hatóság általi jóváhagyását követően üzemeltethető.

# (4) Az üzemeltetési szabályzatban legalább

# a) az adminisztrációra (így különösen a hulladék átvételének és elszállításának rendjére);

# b) a hulladék hulladékgyűjtő udvarban történő tárolásáért és felügyeletéért felelős személyre;

# c) az egy időben maximálisan tárolható hulladék mennyiségére;

# d) a hulladék mennyiségének nyilvántartására (hulladéktípus, -fajta és -jelleg szerint);

# e) a hulladékgyűjtő udvar műszaki állapotának, a hulladékgyűjtő udvarban elhelyezett hulladék biztonságos tárolásának ellenőrzésére, az ellenőrzés megállapításaira, és a megállapítások alapján hozott intézkedésekre;

# f) az üzemnapló vezetésére;

# g) a munkavégzés munkavédelmi kérdéseire;

# h) a tűzvédelmi szabályok betartására; valamint

# i) a nyitvatartásra vonatkozó előírásokat kell meghatározni.

# (5) Az üzemeltetési szabályzatban foglaltak végrehajtására felelős személyt ki kell jelölni.

# (6) A hulladékgyűjtő udvar átvétellel, tárolással és előkezeléssel kapcsolatos hulladékgazdálkodási tevékenységet végző szakszemélyzetének hulladékgazdálkodási vagy környezetvédelmi szakirányú képesítéssel vagy szakoktatásban való részvételt igazoló dokumentummal kell rendelkeznie.

# (7) A közszolgáltató, valamint a települési önkormányzat

# a) a hulladékgyűjtő udvar elérhetőségéről és működési rendjéről;

# b) a hulladékgyűjtő udvar igénybevételének feltételeiről, így különösen a hulladékgyűjtő udvarban átadható hulladék jellegéről, fajtájáról, mennyiségéről; valamint

# c) a hulladékgyűjtő udvar nyitvatartási rendjéről a lakosságot a hulladékgyűjtő udvar bejáratánál, honlapján és a helyben szokásos módon tájékoztatja.

# (8) A hulladékgyűjtő udvar nyitvatartását a helyi lakossági igények figyelembevételével úgy kell meghatározni, hogy a hulladékgyűjtő udvar használata hétköznapokon és a hétvége valamelyik napján a lakosság számára biztosított legyen.

# (9) Veszélyes hulladék tárolása esetén a hulladékgyűjtő udvar kialakítására és üzemeltetésére a 2. melléklet szerinti műszaki előírásokat is alkalmazni kell.

***A hulladékgyűjtési tevékenységre irányuló hulladékgazdálkodási engedély iránti kérelem tartalmi követelményeit a hulladékgazdálkodási tevékenységek nyilvántartásba vételéről, valamint hatósági engedélyezéséről szóló 439/2012. (XII. 29.) Kormányrendelet (a továbbiakban: Kormányrendelet) 7. § (1) bekezdése és 11. §-a tartalmazza.***

# 3. Tervezett tevékenység megnevezése

Hulladékudvar: Lakossági hulladék szelektív gyűjtése. (a hasznosítási műveletek alapján R-13 kategóriába sorolható a tevékenység.)

Az engedélyezni kívánt hulladékgazdálkodási tevékenység azonosító kódja: G0001 – Gyűjtés

# 4. A megvalósulás helyszíne:

**Megközelíthetősége:**

A hulladékudvar tervezési területe Hévíz külterületén, 011 hrsz.-on található (az érintett ingatlan belterületbe vonása folyamatban van), a meglévő városüzemeltetési telephelyen.

# 5. Tervezett hulladékudvar üzemelési technológiája

A hulladékgyűjtő udvarra a lakosságnál képződő, szelektíven gyűjtött hulladékok kerülhetnek beszállítása, beleértve a lakosságnál képződő veszélyes hulladékokat is. A hulladékgyűjtő udvarra a lakosok folyamatosan szállíthatják be a szelektíven gyűjtött hulladékaikat a bejárati kapunál kihelyezett táblán jelzett időben.

A hulladékgyűjtő udvaron a hulladékok átvétele ellenőrzött módon történik a kijelölt átvevő személyzet által. A beszállított hulladékok a regisztráció után a megfelelő tároló edényzetekben kerülnek elhelyezésre. A tároló edényzetek telítődését követően a hulladékok a megfelelő kezeléseket követően a feldolgozó üzemekbe, illetve az ártalmatlanító telepre kerülnek elhelyezésre, ahonnan szükség szerint kerülnek kiszállításra a kijelölt regionális hulladékkezelő műbe.

**Veszélyes hulladék esetén egy lakástól alkalmanként legfeljebb 100 kg mennyiségű hulladék gyűjthető be illetve vehető át.**

**Kommunális vegyes hulladék átvétele TILOS!**

Az átvétel tervezett szabályai:

* Az átvevő köteles tételesen ellenőrizni a beszállított hulladékokat és csak az üzemeltetési szabályzatban meghatározott hulladékokat veheti át.
* Minden beszállított hulladékot mérlegelni szükséges.
* Az átvett hulladékról nyilvántartást kell vezetni. A nyilvántartás mennyiségi és fajtánkénti nyilvántartás.
* A lakos külön kérésére a beszállításkor az átvett hulladékról bizonylatot kell kiállítani.
* A beszállított hulladékokat a lemérés és regisztrálás után a megfelelő tároló helyre és konténerbe kell elhelyeztetni a lakossal.

Tilos a hulladékgyűjtő udvaron átvenni és tárolni:

* Folyékony hulladékot
* Nyomás alatti gáz
* Robbanásveszélyes, maró, oxidáló, tűzveszélyes, fertőző korházi vagy más egészségügyi, illetve állategészségügyi intézményekből származó klinikai hulladékot,
* Állati hulladékot
* Termelőknél képződő veszélyes hulladékot, kivéve a fentiekben meghatározott eseteket.
* Kommunális hulladékot.

# A hulladékudvarból a begyűjtött hulladék elszállításáról az Üzemeltető gondoskodik.

# 6. Kezelni kívánt hulladékok köre

**Alapfogalmak**

Kommunális hulladéknak számít a Hévíz város területén található háztartásokban keletkezett hulladék, melynek kitermelői olyan természetes személyek, akiknek Hévíz város területén bejegyzett állandó lakhelyük van és részesei a mennyiségi kommunális hulladékgyűjtési rendszernek, a kommunális hulladék elszállításáért és megsemmisítéséért kirótt illetéket pedig hiánytalanul befizették. Az udvar nem vesz át vállalkozói tevékenység során keletkezett hulladékot.

A kommunális hulladék összetevője a kommunális hulladék azon része, amelyet mechanikusan külön lehet választani, és önálló hulladékfajtaként lehet kezelni.

A vegyes kommunális hulladék a kommunális hulladék azon része, amely a hulladék egyes összetevőinek osztályozását követően visszamarad.

Nagyméretű hulladék az a kommunális hulladék, amely méretei és súlya miatt nem helyezhető el a kommunális hulladékgyűjtő rendszerben használt tárolóedényekben. Ilyenek például a bútordarabok, az ajtók, a szekrények, az ágyak, stb. az udvarban kizárólag darabokra szedett nagyméretű hulladék helyezhető el, amelyről előzőleg eltávolították a fém, üveg, stb. elemeket.

Építési törmelék magánszemély által végzett szokásos, építési engedélyt vagy hatósági bejelentést nem igénylő – karbantartási munkák során keletkező hulladék, lakásegységenként vagy családi házanként számolva évi 1 m3/ig. Ezek elsősorban csempe, járólap, vakolat, ablakok (üveg nélkül), építőanyag-darabok, ragasztók, stb. Abban az esetben, ha a magánszemély a munkával jogi személyt vagy iparost bíz meg, az ilyen hulladék már nem építési törmelék, hanem a kivitelező vállalkozó hulladéka, mely ingyenesen nem helyezhető el az udvarban.

Biológiailag lebomló hulladék a növényi eredetű, főként kerti hulladék (elsősorban fű, faág, falevél, avar, szőlővessző, stb.) a biológiailag lebomló hulladék leadásakor kizárólag osztályozott hulladékot vesz át az udvar, külön a füvet, a falevelet, az ágakat és más növényi részeket, melyeket aprítani kell.

Papír kategóriába tartozik a papír minden fajtája, ha meg van tisztítva a fém vagy más, nem papír részektől. Kőolaj-származékokkal, festékkel stb. szennyezett papír nem adható le az udvarban.

Üveg kategóriába tartozik a fehér és színes üveg, melyet érdemes elkülönítve gyűjteni. A hulladékot italos üvegek, befőttes üvegek, üveg csomagolóanyagok, táblaüveg (ablaküveg) stb. alkotják. A kőolaj-származékokkal, oldószerekkel, festékekkel, mérgező anyagokkal szennyezett üveg nem kerülhet az udvarba.

Gumiabroncs – elkopott gumiabroncs gépjárműről, kerékpárról, stb. az autógumiból leadható maximális mennyiség 8 db gumiabroncs háztartásonként és évente.

Műanyag – különböző fajta PET, PE, PP, PVC műanyag hulladék. E fajtába tartoznak a műanyag csomagolóanyagok, fóliák, játékok, a PET-flakonok, a PE-fóliák, az apró műanyag árucikkek, a műanyag ládák, stb. a műanyag nem tartalmazhat fém, fa vagy más anyagfajtából készült elemeket. A PET-flakonokat össze kell lapítani és műanyag zsákban kell elhelyezni. A fóliákat, polisztirént (hungarocellt), beleértve a külső hőszigetelő lapokat az udvarban elhelyezni nem lehet.

Az akkumulátorok és szárazelemek ólom, nikkel-kadmium, higany és más tartalmú elemek, amelyek speciális ökológiai tartályokban kerülnek tárolásra. Az udvarba kizárólag ép borítású, megbontatlan akkumulátorok és szárazelemek adhatók le.

Veszélyes anyagok a higany, nyomdafesték-tartalmú hulladékok, valamint a veszélyes anyagot tartalmazó ragasztók és gyanták.

Villamos és elektronikus készülékek: villamos hulladék az a háztartási hulladék, amely magánszemélyek háztartásában keletkezik. Közéjük tartozik a hűtőszekrény, a mosógép, a tévékészülék, a személyi számítógép (PC), a monitor, stb. az udvar kizárólag megbontatlan villamos és elektronikus hulladékot vesz át. Abban az esetben, ha a belépő ellenőrzésen megállapítják, hogy a berendezést szétszedték vagy másként megbontották, a felelős alkalmazott a hulladékot nem veszi át.

A hulladék nem tartalmazhat:

* szétszedetlen bútort,
* elhullott állatot vagy más biológiai hulladékot – ezek megsemmisítéséhez a cégjegyzékekben kell az ilyen hulladék kezelésére szakosodott cégeket keresni.
* kommunális hulladékot és annak veszélyes összetevőit (pl. veszélyes nyersanyagokat, folyadékokat, gázokat, azbesztet, stb.) tartalmazó kiürült edényeket,
* vegyszereket, festékeket és ezek csomagolásait.

**Engedélyezett hulladéktípusok**

Az udvarban elhelyezhető hulladékok:

* Veszélyes hulladék(háztartási)
* Műanyag hulladék
* Papír
* Zöldhulladék
* Lomhulladék
* Fémhulladék
* Üveghulladék

|  |  |  |
| --- | --- | --- |
| **HAK Kód** | **Megnevezés** | **Mennyiség (t/év)** |
| 02 01 04 | műanyaghulladék | 50 |
| 02 01 08\* | veszélyes anyagokat tartalmazó mezőgazdasági vegyi hulladék | 50 |
| 08 01 11\* | szerves oldószerek, illetve más veszélyes anyagokat tartalmazó festék vagy lakk hulladékok | 50 |
| 08 01 17\* | festékek és lakkok eltávolításából származó szerves oldószereket vagy egyéb veszélyes anyagokat tartalmazó hulladékok | 5 |
| 08 01 21\* | festékek és lakkok eltávolítására használt, hulladékká vált anyagok | 5 |
| 08 03 17\* | veszélyes anyagokat tartalmazó, hulladékká vált toner | 10 |
| 08 04 09\* | szerves oldószereket vagy más veszélyes anyagokat tartalmazó ragasztók, tömítőanyagok hulladékai | 20 |
| 13 02 05\* | ásványolaj alapú, klórvegyületet nem tartalmazó motor-, hajtómű, és kenőolajok | 50 |
| 13 02 06\* | ásványolaj alapú, klórvegyületet tartalmazó szigetelő és hőtranszmissziós olaj | 10 |
| 15 01 01 | papír és karton csomagolási hulladék | 500 |
| 15 01 02 | műanyag csomagolási hulladék | 500 |
| 15 01 03 | fa csomagolási hulladék | 50 |
| 15 01 04 | fém csomagolási hulladék | 100 |
| 15 01 05 | vegyes összetételű kompozit csomagolási hulladék | 20 |
| 15 01 07 | üveg csomagolási hulladék | 100 |
| 15 01 09 | textil csomagolási hulladék | 50 |
| 15 01 10\* | veszélyes anyagokat maradékként tartalmazó vagy azokkal szennyezett csomagolási hulladék | 50 |
| 15 01 11\* | veszélyes, szilárd porózus mátrixot (pl. azbesztet) tartalmazó fémből készült csomagolási hulladék, ideértve a kiürült hajtógázos palackokat | 50 |
| 16 01 03 | hulladékká vált gumiabroncsok | 200 |
| 16 02 13\* | veszélyes anyagokat tartalmazó kiselejtezett berendezés, amely különbözik a 16 02 09-től 16 02 12-ig terjedő hulladéktípusoktól | 500 |
| 16 06 01\* | ólomakkumulátorok | 100 |
| 16 06 02\* | nikkel-kadmium elemek | 50 |
| 16 06 03\* | higanyt tartalmazó elemek | 20 |
| 16 06 04 | lúgos akkumulátorok | 20 |
| 16 06 05 | egyéb elemek és akkumulátorok | 20 |
| 17 01 01 | beton | 500 |
| 17 01 02 | téglák | 500 |
| 17 01 03 | cserép és kerámiák | 300 |
| 17 01 07 | beton, tégla, cserép és kerámia frakció vagy azok keveréke, amely különbözik a 17 01 06-tól | 500 |
| 17 02 01 | fa | 50 |
| 17 02 02 | üveg | 20 |
| 17 02 03 | műanyag | 50 |
| 17 04 01 | vörösréz, bronz sárgaréz | 50 |
| 17 04 02 | alumínium | 50 |
| 17 04 03 | ólom | 50 |
| 17 04 04 | cink | 50 |
| 17 04 05 | vas és acél | 50 |
| 17 04 06 | ón | 50 |
| 17 04 07 | fémkeverékek | 50 |
| 17 05 04 | föld és kövek, amelyek különböznek a 17 05 03-tól | 100 |
| 17 09 04 | kevert építési-bontási hulladék, amely különbözik a 17 09 01-től, a 17 09 02-től és a 17 09 03-tól | 500 |
| 20 01 01 | papír és karton | 400 |
| 20 01 02 | üveg | 200 |
| 20 01 10 | ruhanemű | 50 |
| 20 01 11 | textíliák | 10 |
| 20 01 13\* | oldószerek | 10 |
| 20 01 14\* | savak | 20 |
| 20 01 15\* | lúgok | 20 |
| 20 01 19\* | növényvédő szerek | 20 |
| 20 01 21\* | fénycsövek és egyéb higanytartalmú hulladék | 10 |
| 20 01 25 | étolaj és zsír | 20 |
| 20 01 26\* | olaj és zsír, amely különbözik a 20 01 25-től | 5 |
| 20 01 27\* | veszélyes anyagokat tartalmazó festékek, tinták, ragasztók és gyanták | 10 |
| 20 01 29\* | veszélyes anyagokat tartalmazó mosószer | 5 |
| 20 01 33\* | elemek és akkumulátorok, amelyek között a 16 06 01, a 16 06 02 vagy a 16 06 03 azonosító kóddal jelölt elemek és akkumulátorok is megtalálhatók | 200 |
| 20 01 35\* | veszélyes anyagokat tartalmazó, kiselejtezett elektromos és elektronikus berendezések, amelyek különböznek a 20 01 21-től és a 20 01 23-tól | 500 |
| 20 01 36 | kiselejtezett elektromos és elektronikus berendezések, amelyek különböznek a 20 01 21-től, a 20 01 23-tól és a 20 01 35-től | 300 |
| 20 01 38 | fa, amely különbözik a 20 01 37-től | 20 |
| 20 01 39 | műanyagok | 50 |
| 20 01 40 | fémek | 50 |
| 20 02 01 | biológiailag lebomló hulladék | 500 |
| 20 03 07 | lom hulladék | 1000 |

# 7. Környezetbiztonságra, havariára vonatkozó tervek

A üzem alatt minden dolgozónak kötelezően be kell tartani a havariára vonatkozó tervben rögzítetteket. **A telephely kerítéssel körbe lesz véve, így az megakadályozza a hulladék esetleges szél általi elhordását.**

**8. Következtetés**

**A Balaton-Felvidéki Nemzeti Park Igazgatóság 667-7/2021 ügyiratszámú természetvédelmi kezelői véleményét tudomásul véve, ki kell hangsúlyoznunk, hogy a projektben érintett Hévíz 011. helyrajziszámon húzódó ökológiaifolyosó szakasz jelenleg sem érintetlen, a telekhatáron húzódó kerítéssel elválasztott területrész már nem egy érintetlen élőhely. Mindenképpen fontosnak tartjuk a terület helyszíni bejárását az Igazgatóság illetékesei által a sérült terület értékelését.**

****

1. **kép: az érintett terület jelenlegi állapota**

****

1. **kép: az érintett terület jelenlegi állapota**

A természetvédelmi kezelői kérés miszerint az ökológiai folyosó határára kerítést szükséges létesíteni, lényegében az ingatlan részleges belterületbe vonását jelentené, ami ellehetetlenítené a projekt eredeti tervek szerinti megvalósulását, hiszen az elvárt méretű hulladékudvar a kijelölt területen csak jelentős kompromisszumokkal lenne megvalósítható, és csak úgy hogy a közbeszerzési szabályok is sérülnének. Az ökológiai folyosó övezetébe épületet nem terveznek, s a közeli lakóövezet védelme is biztosítható.



1. **kép: tervezett állapot és a kijelölt ökológiai folyosó határa**

A telephelyen folytatott tevékenység a dokumentációban megadott tervezett kapacitással nem tartozik a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Kormányrendelet (továbbiakban: Khvr.) 3. számú melléklete hatálya alá.

A kérelmezett hulladékgazdálkodási tevékenység során nem várható jelentős környezeti hatás, így előzetes vizsgálati eljárás lefolytatására sem volt szükség.



…………………………………..

Mezei László

Hulladékgazdálkodási szakértő